b'\n_START_ARTICLE_\nPoseka (smu\xc4\x8di\xc5\xa1\xc4\x8de)\n_START_PARAGRAPH_\nSmu\xc4\x8di\xc5\xa1\xc4\x8de Poseka je smu\xc4\x8di\xc5\xa1\xc4\x8de v Guncljah na pobo\xc4\x8dju \xc5\xa0entvi\xc5\xa1kega hriba v severozahodnem delu Ljubljane. Zaradi severne lege je sneg dobro obstojen. Smu\xc4\x8di\xc5\xa1\xc4\x8de ima travnato podlago, tako je smu\xc4\x8danje mogo\xc4\x8de \xc5\xbee, \xc4\x8de zapade malo ve\xc4\x8d kot 10 cm mokrega snega. V bli\xc5\xbeini smu\xc4\x8di\xc5\xa1\xc4\x8da je pet skakalnic.\n_START_SECTION_\nZgodovina smu\xc4\x8di\xc5\xa1\xc4\x8da\n_START_PARAGRAPH_\n\xc5\xbde pred letom 1940 so organizirali tekmovanja v smu\xc4\x8darskih skokih in smu\xc4\x8darskem teku, prva tekmovanja v alpskem smu\xc4\x8danju pa takoj po vojni. Smu\xc4\x8di\xc5\xa1\xc4\x8de Poseka je nastalo med drugo svetovno vojno, ko na italijansko-nem\xc5\xa1ki meji okupiranega ozemlja na sredini hriba podrli ve\xc4\x8d dreves. Smu\xc4\x8danje se je tam tako za\xc4\x8delo \xc5\xbee med drugo svetovno vojno. Kmalu po drugi svetovni vojni so lastniki parcel podrli \xc5\xa1e ve\xc4\x8d dreves in je nastala ve\xc4\x8dja poseka. Takrat je bilo najve\xc4\x8d smu\xc4\x8darjev in tudi skakalcev zdru\xc5\xbeenih v dru\xc5\xa1tvu TVD Partizan \xc5\xa0entvid. Po letu 1950 so na smu\xc4\x8di\xc5\xa1\xc4\x8du trenirali tudi \xc4\x8dlani dr\xc5\xbeavne reprezentance Jugoslavije. Z dodatnim \xc5\xa1irjenjem smu\xc4\x8di\xc5\xa1\xc4\x8da so leta 1950 trenirali takratni \xc4\x8dlani dr\xc5\xbeavne reprezentance. Po letu 1960 je smu\xc4\x8darski del dru\xc5\xa1tva prestopil v dru\xc5\xa1tvo Enotnost. V tem \xc4\x8dasu je bil organiziran tudi prvi no\xc4\x8dni slalom, kjer je zmagal Peter Lakota iz Jesenic._NEWLINE_Leta 1970 so na smu\xc4\x8di\xc5\xa1\xc4\x8de dodatno raz\xc5\xa1irili in postavili tudi vle\xc4\x8dnico, ki jo je upravljalo dru\xc5\xa1tvo Olimpija, kot naslednica Enotnosti. Smu\xc4\x8di\xc5\xa1\xc4\x8de je bilo tudi osvetljeno, vendar so ga po nekaj letih zaradi visokih stro\xc5\xa1kov prenehali osvetljevati. Zaradi zelenih zim so hoteli vle\xc4\x8dnico prestaviti na Jezersko, vendar jo zaradi nasprotovanja ob\xc4\x8danov niso. Leta 1988/89 so posekali pribli\xc5\xbeno 35 m3 lesa in premaknili 10.000 m3 zemlji\xc5\xa1\xc4\x8da, ter tako smu\xc4\x8di\xc5\xa1\xc4\x8de raz\xc5\xa1irilo navzgor in navzdol._NEWLINE_Na poseki so trenirali: Milan Janc, Stane Rotar, Magu\xc5\xa1ar, Kri\xc5\xbeaj, Igor Zajc, Ale\xc5\xa1 Gu\xc4\x8dek, Kav\xc4\x8di\xc4\x8d in dekleta: Dornik, Mavec, Jerman, Tome, Podgor\xc5\xa1ek._NEWLINE_V zadnjih letih smu\xc4\x8di\xc5\xa1\xc4\x8de vzdr\xc5\xbeuje ekipa Vilija Juvan\xc4\x8di\xc4\x8da in sodelavcev. Od sezone 2009/2010 na smu\xc4\x8di\xc5\xa1\xc4\x8du obratuje tudi teptalnik. Tako je bilo 21. februarja 2012, kljub temu, da je zapadlo manj kot 10 cm snega, organizirano no\xc4\x8dno smu\xc4\x8danje.'